Source: https://geoportaal.maaamet.ee/est/Ruumiandmed/Aadressiandmed/ADS-iga-liidestumine-p497.html
Timestamp: 2020-07-12 13:22:58+00:00
Document Index: 4418685

Matched Legal Cases: ['§59', '§439', '§4', '§59', '§4', '§4']

ADS-iga liidestumine | Geoportaal | Maa-amet
Ruumiandmete seadus §59 lg1 ja 2
ADS-i kasutamine on kohustuslik teabevaldajatele andmekogude pidamisel ja koha-aadressidega seotud aadressiandmete töötlemisel.
Avaliku teabe seadus §439lg 3
ADS-i kui riigi infosüsteemi kindlustava süsteemi kasutamine on kohustuslik kõigi riigi ja kohaliku omavalitsuse andmekogude pidamisel.
ADS-i määrus §4
(2) Aadressiandmete süsteemi kasutamiseks ruumiandmete seaduse §59 tähenduses liidestatakse andmekogu ADS-i infosüsteemiga otse või kaudselt.
Liidestumine ADS-i infosüsteemiga
ADS-i määruse §4 kohaselt tuleb aadressiandmete süsteemi kasutamiseks andmekogu liidestada ADS-i infosüsteemiga otse või kaudselt.
Otse liidestumiseks kasutatakse ADS-i X-tee teenuseid, kuid riigi infosüsteemi mittekuuluvate andmekogude puhul (mida ei ole X-teel) on aktsepteeritud ka liidestumine kasutades ADS-i avalikke väljavõtteid või In-ADS-i.
Kaudseks liidestumiseks kasutatakse teist, ADS-i infosüsteemiga otse liidestunud andmekogu, tingimusel, et üle võetakse seosed isikute, esemete ja sündmuste ning koha-aadresside vahel (neid ei looda ise) koos ADS-i infosüsteemi identifikaatoritega.
Tegevused seoses liidestamisega
ADS-i määruse §4 kohaselt.
Liidestumise tööplaan
1) Liidestuva süsteemi lähteolukorra kindlaks tegemine ja liidestumise taseme valik;
2) Liidestumise valmiduse saavutamine (andmestruktuuride, töötluse loogikate ja kasutajaliidese ehitus);
3) Aadresside laadimine ja normaliseerimine (vastavusse viimine ADS-i aadressidega);
4) Üleminekuperiood (käsitöö normaliseerimata jäänud aadressidega).
Aadresside normaliseerimine
Aadressid, mis on andmekogusse sisestatud vaba tekstina, tuleb viia ADS-iga vastavusse ehk normaliseerida. Samuti on vaja kasutusele võtta ADS identifikaatorid. Aadresside normaliseerimiseks on võimalik kasutada geokodeerijat.
Integreeritav aadressiotsingu kasutajaliides
ADS-iga on võimalik liidestada ka In-ADS-i abil. In-ADS-i veebiteenuse näol on tegemist aadressiandmete süsteemi andmeid sisaldava integreeritava aadressiotsingu kasutajaliidesega, mida on võimalik lihtsalt paigutada erinevatesse veebipõhistesse infosüsteemidesse. Infosüsteemi liidestumist ADS-iga In-ADS komponendi kaudu võib nimetada ülikergliidestumiseks. See on parim valik veebipõhiste kasutajaliidestega süsteemidele, mis ei vaja maha salvestatud aadresside ajakohastamist ja taluvad välise komponendi töökindluse riski.
In-ADS-i kasutamine ei eelda X-tee teenuste kasutamist, aga komponendi kasutust saab edukalt kombineerida ADSi X-tee teenuste tarbimisega. In-ADS on süsteemi arendamise mõttes kõige odavam ja kiiremini rakendatav lahendus. Rohkem infot In-ADS-i kohta.
ADS liidestumise juhend ( 1.1 MB, 6.02.2020 )
ADS liidestumise seosmudelid (juhendi lisa) ( 683.84 KB, 11.06.2015 )
Maa-ameti menetluskord RIHA-s ( 230.48 KB, 7.10.2019 )
ADS-i spetsifikatsioon ( 1.85 MB, 9.04.2020 )
Abiks aadresside korrastamisel
Viimati muudetud: 27.01.2020 08:13